રાહુલ ગાંધી

રાહુલના મતે, આ કરજની રકમ 3.5 લાખ કરોડ રૂપિયા છે. જે ઉત્તર પ્રદેશ જેવા મોટા રાજ્યના એક વર્ષના બજેટની બરોબર છે.

આ દાવાથી રાહુલ ગાંધી એવું કહેવા માગે છે કે નરેન્દ્ર મોદી દેશના સૌથી અમીર લોકોના મિત્ર છે. તેઓ પહેલાં જ મોદી સરકારને 'સૂટ-બૂટની સરકાર' કહી ચૂક્યા છે. 

તેઓ પોતાના ભાષણોમાં કહે છે કે મોદીજી ખેડૂતોનું દેવું માફ કેમ કરતા નથી, એ સાંભળવામાં ખેડૂતોને રસ પડશે તેવું તેઓ જાણે છે.

તો પ્રશ્ન  છે કે રાહુલના દાવા અનુસાર તેમના મિત્ર કોણ છે?

રસપ્રદ વાત એ છે કે રાહુલ ગાંધીએ મોદીના મિત્રો કહેવાતા '15 સૌથી અમીર લોકો'ના નામ ક્યારેય લીધાં નથી.

તમે આ વાંચ્યું કે નહીં?

કોણ છે મોદીના અમીર મિત્રો?

તેઓ ક્યારેક 15 મિત્રો કહે છે ક્યારેક 20 પણ ક્યારેય નામ નથી લેતા. જો કે, સરકારી બૅંકોના કરજદાર મોટા ભાગે મોટા ઉદ્યોગપતિઓ અને મોટી કંપનીઓ જ છે તે વ્યાપક રીતે સ્વીકારવામાં આવે છે.

તેથી ડિફૉલ્ટર્સમાં તેમના નામ ઉપર છે. એટલે જ્યારે પણ કરજ માફીની વાત આવે તો મોટા ઉદ્યોગપતિઓની સંખ્યા વધારે હોય છે. 

રાહુલ ગાંધીના નિવેદનથી વિરુદ્ધ રાજ્યસભામાં જૂન 2016માં રજૂ થયેલા સરકારી નિવેદન મુજબ જે પોતાનું દેવું ન ચૂકવી શક્યા તેવા 50 કરોડથી વધુ દેવું ધરાવતા 2,071 લોકો છે.

પરંતુ 20 માર્ચે કૉંગ્રેસે એક પ્રેસ કૉન્ફરન્સમાં એક નામ જાહેર કર્યું અને જેટ એરવેઝના નરેશ ગોયલનું હતું.

કૉંગ્રેસે વડા પ્રધાન નરેન્દ્ર મોદી પર આક્ષેપ મુકતા કહ્યું કે તેમણે નરેશ ગોયલના 8500 કરોડ રૂપિયાનું દેવું માફ કર્યું છે. 

પાર્ટીના જણાવ્યા અનુસાર જેટમાં એતિહાદ એરલાઇન્સનો 24 ટકા ભાગ છે. જેને ભારત સરકાર ખરીદવા જઈ રહી છે.

જેટ એરવેઝ મુશ્કેલીમાં છે, તે વાતથી કોઈ ઇનકાર કરી શકે તેમ નથી. આ કંપનીએ ગયા વર્ષે ડિસેમ્બરમાં બૅંકોનું દેવું નથી ચૂકવ્યું તે પણ જાહેર છે. પરંતુ કૉંગ્રેસના આક્ષેપ પર સરકારે કોઈ ટિપ્પણી નથી કરી.

કૉંગ્રેસ અધ્યક્ષ કહે છે કે વડા પ્રધાને 3.5 લાખ કરોડનું દેવું માફ કર્યું. એક સરકારી નિવેદન મુજબ 2000થી વધુ ઉદ્યોગપતિઓ અને કંપનીઓ બૅંકોનું 3.55 લાખ કરોડનું દેવું ચૂકવી શકી નથી.

જોકે, આવું પહેલી વાર થયું નથી, કે રાહુલ ગાંધીએ જાહેર રેલીમાં આવો દાવો કર્યો હોય, તેમણે તાજેતરમાં આવું ઘણી વખત કર્યું છે.

સૌથી પહેલા ડિસેમ્બર 2017ની ગુજરાત ચૂંટણી પહેલાં એક ચૂંટણીના ભાષણમાં રાહુલ ગાંધીએ આ આક્ષેપ કર્યા હતા.

ત્યાર બાદ તેમણે ગયા વર્ષે છત્તીસગઢ, રાજસ્થાન અને મધ્ય પ્રદેશની... \n\nમને ઉપરના લેખ માટે સારું શીર્ષક આપો.
લોકસભા ચૂંટણી 2019 : મોદીએ અમીર મિત્રોનું દેવું માફ કર્યાનો રાહુલ ગાંધીનો દાવો કેટલો સાચો?